AJUDES DIRIGIDES A L'ALUMNAT D'ESPECIALISTA EN DESSALINITZACIÓ I REUTILITZACIÓ DE L'AIGUA PER A SUFRAGAR DESPESES DE MATRÍCULA. CURS ACADÈMIC 2023/2024 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/51714)
  + [Valencià](/va/acuerdo/51765)






Selector de idioma

Leer

* [Español](/es/acuerdo/51798)
* [Valencià](/va/acuerdo/51222)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





AJUDES DIRIGIDES A L'ALUMNAT D'ESPECIALISTA EN DESSALINITZACIÓ I REUTILITZACIÓ DE L'AIGUA PER A SUFRAGAR DESPESES DE MATRÍCULA. CURS ACADÈMIC 2023/2024[Butlletí Oficial Universitat d'Alacant](/ca/Publicacion)
================================================================================================================================================================================================================

Secretaria General

Butlletí Oficial Universitat d'Alacant





AJUDES DIRIGIDES A L'ALUMNAT D'ESPECIALISTA EN DESSALINITZACIÓ I REUTILITZACIÓ DE L'AIGUA PER A SUFRAGAR DESPESES DE MATRÍCULA. CURS ACADÈMIC 2023/2024

Data d'aprovació
:   03/06/2024

Data de publicació
:   05/06/2024

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/51000)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/51087)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/51480)
  + [Compartir acuerdo en 

    X](https://twitter.com/intent/tweet?via=UA_Universidad&text=AJUDES DIRIGIDES A L'ALUMNAT D'ESPECIALISTA EN DESSALINITZACIÓ I REUTILITZACIÓ DE L'AIGUA PER A SUFRAGAR DESPESES DE MATRÍCULA. CURS ACADÈMIC 2023/2024&url=https://www.boua.ua.es/va/acuerdo/51668)

**Títol:** AJUDES DIRIGIDES A L'ALUMNAT D'ESPECIALISTA EN DESSALINITZACIÓ I REUTILITZACIÓ DE L'AIGUA PER A SUFRAGAR DESPESES DE MATRÍCULA. CURS ACADÈMIC 2023/2024

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dilluns, 3 de juny de 2024

AJUDES DIRIGIDES A L'ALUMNAT D'ESPECIALISTA EN DESSALINITZACIÓ I REUTILITZACIÓ DE L'AIGUA PER A SUFRAGAR DESPESES DE MATRÍCULA. CURS ACADÈMIC 2023/2024

1.    Objecte de la convocatòria i procediment de concessió

L'objecte d'aquesta convocatòria és la concessió, en règim de concurrència competitiva, d'aquestes ajudes per a sufragar parcialment les despeses de matrícula de l'alumnat de l'estudi de formació permanent d'especialista en Dessalinització i Reutilització de l'Aigua de la Universitat d'Alacant (UA) en el curs acadèmic d'aquesta convocatòria.

2.    Requisits de les persones beneficiàries

Podrà obtenir la condició de beneficiari i sol·licitar aquesta ajuda l'alumnat que:

·         Estiga matriculat en el curs 2023/2024 en l'estudi de formació permanent d'especialista en Dessalinització i Reutilització de l'Aigua de la Universitat d'Alacant, en 30 crèdits ECTS.

·         No siga beneficiari d'una altra ajuda destinada al mateix objecte.

3.    Nombre i dotació de les beques

Es concedirà un nombre màxim de 6 ajudes, i es distribuirà l'assignació fins a un màxim de 1.050 € cadascuna.

4.    Termini i procediment de presentació de sol·licituds

4.1 Termini de presentació

El termini per a sol·licitar l'ajuda s'obrirà a partir de l'endemà de la publicació en el BOUA fins al 15 de juny 2024.

4.2 Procediment de presentació

La documentació es presentarà a través de l'e-Administració d'UACloud mitjançant el tràmit d'instància genèrica dirigida a l'Institut de l'Aigua i de les Ciències Ambientals, amb indicació de les dades d'aquesta convocatòria.

S'hi adjuntarà la documentació següent:

·         Formulari de sol·licitud d'ajuda degudament emplenat, disponible en la següent adreça web [https://iuaca.ua.es/es/titulo-oficial-especialista-en-desalinizacion-y-reutilizacion-de-agua.html](https://iuaca.ua.es/va/titol-oficial-especialista-en-dessalinitzacio-i-reutilitzacio-d-aigua.html)

·         Per a sol·licitants externs a la Universitat d'Alacant, fotocòpia del document d'identificació (DNI, NIE, carta d'identitat...).

·         Per a sol·licitants externs a la Universitat d'Alacant, expedient del títol apaacadèmic que dona accés al curs en el qual aparega el nombre de crèdits i la qualificació qualitativa o numèrica de cada assignatura. Preferiblement ha d'incloure-hi la nota mitjana ponderada.

·         Currículum vitae en el qual es relacionen els mèrits acadèmics (altres estudis universitaris de postgrau, publicacions científiques, comunicacions en congressos científics, llibres o capítols de llibres científics). Les comunicacions en congressos científics han de justificar-se amb còpia del llibre d'actes o certificat oficial del congrés. Els llibres i capítols de llibre han de ser clarament localitzables a través de la referència que aparega en el currículum.

·         Situació socioeconòmica. Per a acreditar situació d'atur serà necessari el certificat de vida laboral o equivalent en cada país. Per a la resta de situacions avaluables, cal presentar la justificació corresponent.

Les persones interessades que presenten sol·licitud d'ajuda en aquesta convocatòria autoritzen l'Institut de l'Aigua i de les Ciències Ambientals a sol·licitar informació a la secretaria del Centre de Formació Permanent (CFPUA) sobre el cost de la seua matrícula d'estudi de formació permanent d'especialista en Dessalinització i Reutilització de l'Aigua i la situació del seu expedient, i a la Unitat de Beques sobre la tramitació d'altres beques i ajudes públiques sol·licitades per la persona interessada.

5.    Criteris d'adjudicació

L'assignació d'ajuda  es realitzarà seguint els criteris següents:

Criteri 1

|  |  |  |
| --- | --- | --- |
| CRITERIS D'ADJUDICACIÓ | FÓRMULA DE CÀLCUL | PONDERACIÓ |
| Criteri 1. Nota mitjana normalitzada de l'expedient del títol acadèmic que dona accés al curs.  La nota mitjana normalitzada és la suma dels crèdits obtinguts per l'alumne/a multiplicats cadascun pel valor de les qualificacions que corresponguen i dividida pel nombre de crèdits totals obtinguts per l'alumne/a. | N = (C1+C2+C3+...)/T en què  N = nota mitjana ponderada C1 = nombre de crèdits de l'assignatura 1 multiplicat per la qualificació de l'assignatura 1 C2, C3... es calculen de la mateixa forma que C1 per a les assignatures C2, C3..., respectivament T = nombre total de crèdits de la titulació En el cas d'assignatures que no tinguen qualificació numèrica, se substitueix la qualificació nominativa per: Aprovat (6); Notable (8); Excel·lent (9,5); Matrícula d'Honor (10) | Màxim 4 punts (40%) |

Criteri 2

|  |  |  |
| --- | --- | --- |
| CRITERIS D'ADJUDICACIÓ | FÓRMULA DE CÀLCUL | PONDERACIÓ |
| Criteri 2. Altres mèrits acadèmics. Es tindrà en compte: 1) la formació acadèmica de postgrau, 2) les publicacions científiques i 3) les comunicacions en congressos científics | 1. Una altra formació de postgrau, màxim 1 punt: · Especialista universitari: 0,5 punts · Màster universitari: 1 punt · Doctorat: 1 punt 2. Publicacions científiques, màxim 1 punt: · Cada publicació en revista classificada en el [Journal Citation Report (JCR)](https://jcr.clarivate.com/): 0,5 punts · Resta de publicacions en revistes científiques: 0,2 punts · Cada llibre científic complet: 0,5 punts · Cada capítol de llibre científic: 0,2 punts 3. Comunicacions en congressos científics, màxim 1 punt: · Congrés internacional: 0,2 punts cada comunicació · Congrés nacional: 0,1 punt cada comunicació | Màxim 3 punts (30%) |

Criteri 3

|  |  |  |
| --- | --- | --- |
| CRITERIS D'ADJUDICACIÓ | FÓRMULA DE CÀLCUL | PONDERACIÓ |
| Criteri 3. Situació socioeconòmica | · Aturat amb data de 31 de desembre de 2023: 3 punts · Empleat en empresa del sector de l'aigua: 2 punts · Empleat en altres sectors: 1 punt · Estudiant de màster o doctorat universitari: 2 punts · Estudiant de grau universitari: 1 punt | Màxim 3 punts (30%) |

6.    Òrgan gestor i Comissió de Valoració

6.1 Òrgan gestor

L'òrgan gestor de la convocatòria, l'Institut Universitari de l'Aigua i de les Ciències Ambientals de la Universitat d'Alacant, s'encarrega de l'ordenació i la instrucció del procediment, i acordarà totes les actuacions necessàries per a la determinació, el coneixement i la comprovació de les dades en virtut de les quals ha de dictar-se resolució.

La unitat administrativa de referència és l'Institut Universitari de l'Aigua i de les Ciències Ambientals de la Universitat d'Alacant, contacte: [zedfj@vn.wz](mailto:ognmn@nt.cw).

Quan la sol·licitud no reunisca els requisits o no s'hi adjunte la documentació que resulte exigible es notificarà a la persona sol·licitant la causa que impedeix la continuació del procediment, i se li requerirà perquè de conformitat amb la legislació de procediment administratiu comú esmene la falta o hi adjunte els documents preceptius, amb indicació que si així no ho fera se li tindrà per desistit de la seua petició prèvia, amb la resolució que haurà de ser dictada en els termes previstos legalment.

6.2 Comissió de Valoració

La Comissió de Valoració realitzarà l'examen i l'avaluació de les sol·licituds presentades, com també la consegüent proposta de concessió i denegació de les ajudes.

La comissió tindrà la següent composició:

Presidència:

-      Vicerector d'Estudis, Qualitat i Llengües (o persona en qui delegue).

Secretària:

-       Secretària del Centre de Formació Permanent (o persona en qui delegue).

Vocals:

-      Directora del Secretariat d'Estudis (o persona en qui delegue).

-      Un representant de l'IU de l'Aigua i de les Ciències Ambientals (o persona en qui delegue).

Els membres de la Comissió de Valoració signaran un document d'absència de conflicte d'interessos (DACI).

7.    Resolució, notificació i publicació dels resultats

Atès el principi de transparència recollit en la Llei 40/2015, d'1 d'octubre, de règim jurídic del sector públic, i allò que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es realitzaran en l'adreça web [https://iuaca.ua.es/es/titulo-oficial-especialista-en-desalinizacion-y-reutilizacion-de-agua.html](https://iuaca.ua.es/va/titol-oficial-especialista-en-dessalinitzacio-i-reutilitzacio-d-aigua.html), que substitueix la notificació a les persones interessades i té els mateixos efectes.

La proposta de resolució provisional de les ajudes es publicarà a partir del 27 de juny. A partir de l'endemà de la publicació, les persones interessades tindran un termini de 5 dies hàbils per a la presentació de les al·legacions que consideren pertinents davant l'òrgan gestor.

Una vegada transcorregut aquest termini, i a la vista de la proposta motivada de la resolució per la Comissió de Valoració, la rectora de la Universitat d'Alacant dictarà la resolució que siga procedent.

8.    Marc legal i pressupostari

Aquesta convocatòria amb codi 2024SBV115 serveix de base reguladora i es troba recollida en la línia de subvenció 2024LS003 del Pla Estratègic de Subvencions 2024 de la Universitat d'Alacant.

La subvenció assignada s'ajustarà a allò que disposa la Llei 38/2003 i el Reial decret 887/2006, de 21 de juliol, pel qual s'aprova el reglament de la Llei 38/2003, de 17 de novembre, general de subvencions; la Llei 1/2015, de 6 de febrer, d'hisenda pública, del sector públic instrumental i de subvencions; la normativa interna de la Universitat d'Alacant i aquesta convocatòria.

La dotació de les ajudes d'un màxim de 6.300 euros serà sufragada amb càrrec al capítol IV 10.91.4E0001 de la clau orgànica de l'estudi del Centre de Formació Permanent. L'execució d'aquesta dotació està supeditada a la disponibilitat pressupostària de la UA.

S'hi aplicaran les disposicions fiscals vigents.

9.    Obligació i justificació de la persona beneficiària

9.1 Obligacions de les persones beneficiàries

Són obligacions de les persones beneficiàries l'acceptació i la justificació de l'ajuda les previstes en l'article 14 de la Llei 38/2003, general de subvencions, entre les quals es troben:

a)    Realitzar l'activitat que fonamenta la concessió de l'ajuda en els termes establits en aquestes bases reguladores i altra normativa d'aplicació.

b)    Sotmetre's a les actuacions, la comprovació, el seguiment i l'avaluació de la unitat gestora i els òrgans de control interns i externs.

c)       Conservar els documents justificatius de l'activitat, una vegada realitzada, incloent-hi els documents electrònics en tant que puguen ser objecte d'actuacions de comprovació i control.

9.2 Justificació de persones beneficiàries i pagament

La justificació de la destinació de l'ajuda al compliment de la finalitat serà prèvia a la concessió, mitjançant la comprovació dels requisits exigits per a la concessió. La Universitat procedirà d'ofici al pagament de la subvenció concedida.

L'incompliment per la persona beneficiària de qualsevol dels requisits i les obligacions establits en la resolució de concessió de la subvenció i en aquesta convocatòria i bases reguladores podrà donar lloc a la revocació total o parcial de la subvenció i al reintegrament, si escau, de les quantitats indegudament percebudes.

10. Protecció de dades de caràcter personal

D'acord amb el que disposa la legislació vigent en matèria de protecció de dades, comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participació.

En el marc dels tractaments esmentats, les seues dades no podran ser cedides, excepte obligació legal, i seran conservades durant el temps estrictament necessari per a complir la finalitat esmentada.

L'informem que pot exercir els seus drets en relació amb el tractament de les seues dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seu electrònica [https://seuelectronica.ua.es/es/index.html](https://seuelectronica.ua.es/va/index.html). Pot, així mateix, posar-se en contacte amb el delegat de Protecció de Dades a través de l'adreça [lon@pe.oz](mailto:kqu@zu.ws).

La informació addicional i detallada sobre protecció de dades, els seus drets i la política de privacitat de la Universitat d'Alacant pot consultar-la en l'enllaç següent: [https://seuelectronica.ua.es/es/privacidad.html](https://seuelectronica.ua.es/va/privadesa.html).

11. Recursos

Contra la convocatòria, les bases i els actes administratius que se'n deriven, que esgoten la via administrativa, pot interposar-se recurs contenciós administratiu davant el jutjat contenciós administratiu d'Alacant que resulte competent en el termini de dos mesos comptador a partir de l'endemà de la publicació, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 38.4 de la Llei orgànica 2/2023, de 22 de març, del sistema universitari i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació d'aquesta convocatòria davant la rectora, de conformitat amb el que disposen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directamentment o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

Alacant, 3 de juny de 2024

La rectora

PD de signatura, el vicerector d'Estudis, Qualitat i Llengües

(Resolució de 22 de desembre de 2020)

Francisco José Torres Alfosea





[Carretera Sant Vicent del Raspeig s/n  
03928 Sant Vicent del Raspeig - Alacant  
 Tel. 54 951 4361 - Fax 46 144 2464](https://www.google.es/maps/@82.813384,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12403&trk=tyah&trkInfo=tarId%6Y6764518722580%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)